ขุมทรัพย์มังกรจาง
ตามรอยมานานกว่า 2 ปี ก่อนดีเดย์เข้าปฏิบัติการ,หลังจาก พล.ต.ท.ชินภัทร สารสิน ผบช.ปส. เปิดไฟเขียวเริ่มต้นยุทธการ ขุดทรัพย์แก๊งยาไอซ์ข้ามชาติมังกรจาง ตัดวงจรค้ายานรกรายสำคัญทางภาคเหนือ,มี พล.ต.ต.วัชระ ทิพย์มงคล ผบก.ปส.3 พ.ต.อ.ทินกร รังมาตย์ รอง ผบก.ปส.3 พ.ต.อ.กฤษดา ศรีอิสาณ ผกก.3 บก.ปส.3 เป็น แม่งาน ประสาน พ.ต.อ.ธีรเดช ธรรมสุธีร์ รอง ผบก.อก.บช.ปส. และ พ.ต.อ.สหัส ใจเย็น ผกก.ปพ.บช.ปส. นำทีมสยบไพรี สนธิกำลังหน่วยที่เกี่ยวข้อง ค้น 25 จุดเป้าหมายทั่วประเทศ,เน้นไปที่ อ.แม่สอด จ.ตาก เครือข่ายยาเสพติดของ นายสือ หรือ อาสือ หรือ จาง ทรงกิตติกุล อายุ 48 ปี ถือพาสปอร์ต 2 สัญชาติทั้งไทยและพม่า มีที่อยู่ในประเทศไทย บ้านเลขที่ 205 หมู่ 9 บ้านไทยสามัคคี ต.แม่กาษา อ.แม่สอด จ.ตาก,หัวหน้าขบวนการยาไอซ์ข้ามชาติที่ถูกทางการเมียนมาออกหมายจับ ข้อหาอยู่เบื้องหลังขนยาไอซ์ 1,700 กว่า กก. ที่นครย่างกุ้ง เตรียมลำเลียงใส่เรือลอยกลางทะเลอันดามันส่งไปประเทศที่สาม,ตั้งให้เป็น OPERATION DRAGON ที่มาของฉายา มังกรจาง พ่อค้ายานรกที่พม่าต้องการตัวมากที่สุดคนหนึ่ง,พ.ต.อ.พิศาล เอิบอาบ รอง ผบก.ขว.บช.ปส. สืบสวนพฤติกรรมมาตั้งแต่ปี 2559 เพื่อรวบรวมพยานหลักฐานและโยงเส้นทางการเงิน พบฉากหน้าอ้างเป็น พ่อค้าอัญมณี เปิดบริษัท เซาท์เทิร์น ครอส กรุ๊ป จำกัด เลขที่ 200 บนเนื้อที่ 22 ไร่ ต.แม่กาษา อ.แม่สอด จ.ตาก,มี นายประพัฒน์ แซ่ต๋วง อายุ 27 ปี และ นางนาทอ ยอดมหาวัน แม่ยายวัย 45 ปี สวมบท นอมินี ฟอกเงินจากการค้ายานรกให้เป็นขุมทรัพย์มูลค่ามากถึง 300 ล้านบาท,สร้างอาณาจักรโรงงานใหญ่โต ทำทางเดินมุดลงใต้ดินเตรียมการไว้หลบหนี หากโดนจู่โจมบุกเข้าค้น พื้นที่ด้านหลังยังมี ห้องเคมีภัณฑ์ สำหรับปรุงยาไอซ์ได้ลอตมหาศาล,นำไปสู่การขอหมายจับบุคคลที่เกี่ยวข้องตาม พ.ร.บ.ป้องกันและปราบปรามการฟอกเงิน ตัด เส้นเลือดใหญ่ ไปหล่อเลี้ยงเครือข่ายยานรกของมังกรจาง,ส่งสัญญาณกวาดล้างตามแนวตะเข็บชายแดนอีกรอบ.,สหบาท
หลังจาก พล.ต.ท.ชินภัทร สารสิน ผบช.ปส. เปิดไฟเขียวเริ่มต้นยุทธการ ขุดทรัพย์แก๊งยาไอซ์ข้ามชาติมังกรจาง ตัดวงจรค้ายานรกรายสำคัญทางภาคเหนือ
ฟอกเงิน,ส่องตำรวจ,สหบาท,พ.ร.บ.ป้องกันและปราบปรามการฟอกเงิน,นอมินี